b'\n_START_ARTICLE_\nDanielius Pivori\xc5\xabnas\n_START_PARAGRAPH_\nDanielius Pivori\xc5\xabnas (g. 1965 m. liepos 24 d.) \xe2\x80\x93 gamtos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1988 m. baig\xc4\x99s Lietuvos \xc5\xbdem\xc4\x97s \xc5\xabkio akademij\xc4\x85 (universitet\xc4\x85) dirbo vadovaujant\xc4\xaf darb\xc4\x85 Marijampol\xc4\x97je. Nuo 1989 m. t\xc4\x99s\xc4\x97 savo darbin\xc4\x99 ir mokslin\xc4\x99 veikl\xc4\x85 Lietuvos Moksl\xc5\xb3 Akademijos Botanikos institute, kuriame 1994 m. apgyn\xc4\x97 gamtos moksl\xc5\xb3 daktaro disertacij\xc4\x85. Pagal mokslini\xc5\xb3 main\xc5\xb3 programas sta\xc5\xbeavosi Jungtin\xc4\x97je karalyst\xc4\x97je, Jungtin\xc4\x97se Amerikos Valstijose Kornelio universitete, \xc5\xbdem\xc4\x97s \xc5\xabkio departamente pagal Fulbraito program\xc4\x85, Danijoje, Italijoje. Valstyb\xc4\x97s valdymo ir \xc4\xafstatymdavyst\xc4\x97s klausimais sta\xc5\xbeavosi Jungtin\xc4\x97se Amerikos Valstijose, Italijoje, Vokietijoje, Jungtin\xc4\x97je Karalyst\xc4\x97je._NEWLINE_1995\xe2\x80\x932003 m. Lietuvos Respublikos Aplinkos ministerijos vyriausiasis specialistas, skyriaus ved\xc4\x97jas, Departamento direktoriaus pavaduotojas. Pareng\xc4\x97 ir dalyvavo rengiant daugiau kaip de\xc5\xa1imt Lietuvos Respublikos \xc4\xafstatym\xc5\xb3, politikos gairi\xc5\xb3 bei nacionalini\xc5\xb3 aplinkosaugos program\xc5\xb3. Pareng\xc4\x97 Lietuvos Respublikos Paj\xc5\xabrio juostos \xc4\xafstatym\xc4\x85 bei jo \xc4\xafgyvendinimo priemones. Nuo 2001 m. FAO ekspertas. Nuo 2004 m. Europos S\xc4\x85jungos Mokslini\xc5\xb3 tyrim\xc5\xb3 ir pl\xc4\x97tros Direktorato projekt\xc5\xb3 vertinimo ekspertas. 2003\xe2\x80\x932007 m. Europos Saugumo ir Bendradarbiavimo Organizacijos misij\xc5\xb3 Bosnijoje ir Herzegovinoje bei Turkm\xc4\x97nistane, patar\xc4\x97jas ekonomikai ir aplinkosaugai bei programos vadovas. Lietuvos Kra\xc5\xa1tovaizd\xc5\xbeio ekolog\xc5\xb3 draugijos prezidentas ir \xc4\xafk\xc5\xabr\xc4\x97jas. Danielius Pivori\xc5\xabnas nuo 2008 m. iki savo mirties dirbo \xe2\x80\x93 Va\xc5\xa1ingtone. Mir\xc4\x97 2012 m. lapkri\xc4\x8dio 30 d. staiga sustojus \xc5\xa1ird\xc5\xbeiai._NEWLINE_Paskelb\xc4\x97 daugiau kaip 30 mokslini\xc5\xb3 straipsni\xc5\xb3, redagavo per 12 mokslini\xc5\xb3 publikacij\xc5\xb3 bei straipsni\xc5\xb3._NEWLINE_U\xc5\xbesienio kalbos: angl\xc5\xb3, rus\xc5\xb3, ital\xc5\xb3 \xe2\x80\x93 laisvai, ispan\xc5\xb3, serb\xc5\xb3 \xe2\x80\x93 vidutini\xc5\xa1kai.'